VÖRS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

11.számú
2010. december 14.


RENDKÍVÜLI NYILVÁNOS ÜLÉS
JEGYZŐKÖNYV HATÁROZATAI
111/2010./XII.14./kt.határozat:


- 2010. december 14-i rendkívüli







    nyilvános ülés napirendjének el-







   fogadása

RENDELETEI
________________________________________________________________

16/2010./XII.14./kt.határozat:


- a 8/2005./X.4./sz. rendelet a helyi







  adókról módosításáról
11.sz. jegyzőkönyv
J E G Y Z Ő K Ö N Y 

Készült a Vörs Községi Önkormányzat Képviselő-testületének 2010. december 14-én           16,00 órakor a Községháza tanácstermében  (8711. Vörs, Alkotmány u.29.) megtartott  rendkívüli nyilvános üléséről.

Jelen vannak:  Farkas László polgármester



Kálmán Zoltán képviselő



Péter Szabolcs képviselő



Szekeres Zoltán képviselő



Varga Árpád képviselő

Tanácskozási joggal jelen van: Török Csilla körjegyző

Farkas László polgármester megállapítja, hogy a képviselő-testület rendkívüli ülése határozatképes, mert a megválasztott 5 fő települési képviselőből 5 fő jelen van. Az ülést megnyitja. Javaslatot tesz a meghívóban szereplő napirendi pontra.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

111/2010./XII.14./kt.határozat:

Vörs Község Önkormányzatának Képviselő-testülete a 2010.év december hó 14.napján tartandó rendkívüli ülésén az alábbi napirendet tárgyalja:

Napirend:

1.) A 8/2005./X.4./sz. rendelet a helyi adókról módosításáról
Előadó: Farkas László polgármester

Határidő: azonnal

Felelős: Farkas László polgármester

1.) Napirend tárgyalása

A 8/2005./X.4./sz. rendelet a helyi adókról módosításáról

Előadó: Farkas László polgármester

(A rendelettervezet jelen jkv. mellékletét képezi.)
Farkas László:

A képviselő-testülete a 2010. november 22-i ülésén módosította a helyi adó rendeletét a magánszemélyek kommunális adója mértékének vonatkozásában, a mértéket 9.000.- /Ft/év adómértékről 12.000.- Ft/év adómértékre emelte. Az emelésre szükség volt, mivel évek óta nem volt a mérték emelve, viszont az önkormányzat a befolyt kommunális adót a hulladékszállítási díj – lakosság helyett – történő kifizetésére használta fel. Közben körvonalazódott már, hogy az önkormányzat a nehéz pénzügyi helyzetbe került önkormányzatok támogatása pályázaton sem kap esetleg egyáltalán támogatást, így mivel az iskola beruházás önerejét is ki kellett fizetni, az önkormányzat kevesebb pénzzel rendelkezik mint a korábbi évek hasonló időszakában. Már ismeretesek a költségvetési törvénytervezet 3.sz. és 8.sz. mellékletei, amelyek a 2011.évi normatíva mértékeket tartalmazzák. Meg lehet állapítani, hogy az önkormányzat a 2011.évben sem fog több normatívát kapni mint 2010.évben, így a saját bevételek növeléséből lehet esetleg több bevételt produkálni, hogy a gazdálkodás kiegyensúlyozott legyen. Javasolja a képviselő-testületnek, hogy a községben vezesse be a telekadót, azonban a községben lévő magánszemélyeket, illetve azon telkeket, amelyekre a kommunális adót megfizetik, a törvényi mentességeken túl mentesítse. Az adó mértékét 20.- Ft/m2/év mértékben javasolja megállapítani.
A képviselő-testület a rendelettervezetben, valamint a polgármester szóbeli kiegészítésében foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Vörs Község Önkormányzata Képviselő-testületének
16/2010./XII.14./sz. rendelete

a 8/2005./X.4./sz. rendelet
a helyi adókról módosításáról

Vörs Község Önkormányzatának Képviselő-testülete a helyi adókról szóló többször módosított 1990.évi C.törvény (a továbbiakban: Tv.) 1.§.(1) bekezdésében és a 6.§.-ban kapott felhatalmazás alapján az alábbi rendeletet (továbbiakban: R.) alkotja:

1.§.

A 8/2005./X.4./sz. rendelet az alábbi alcímmel és 8/A.§.-al kiegészül:

Telekadó

8/A.§.

Adóköteles az önkormányzat illetékességi területén lévő beépítetlen belterületi földrészlet (továbbiakban: telek)

2.§.

A 8/2005./X.4./sz. rendelet az alábbi 8/B.§.-al kiegészül:

„8/B.§.

Az adó alanya az, aki az év első napján a telek tulajdonosa. Ingatlannyilvántartásba  bejegyzett vagyoni értékű jog, illetőleg több tulajdonos esetén a Htv. 12.§. –ában foglaltak az irányadók.

3.§.

A 8/2005./X.4./sz. rendelet az alábbi 8/C.§.-al kiegészül:

„8/C.§. 

Mentes a telekadó fizetési kötelezettség alól:

a.) az építési tilalom alatt álló telek a tilalom ideje alatt,

b.) a helyi és helyközi menetrendszeri tömegközlekedést lebonyolító adóalany, az e célra használt telek után,

c.) a teleknek a Htv. 11.§.(2) bekezdésében meghatározott része,

d.) a Hvt. 13.§. d.)-f.) pontjában meghatározott építményekhez tartozó teleknek az a része, amely a Htv. 11.§.(2) bekezdésében meghatározott mértéket meghaladja,

e.) az épülethez, az épületnek nem minősülő építményhez, nyomvonal jellegű létesítményekhez tartozó – jogszabályban vagy hatósági előírásban megállapított – védő (biztonsági) terület

f.) az erdő művelési ágban nyilvántartott telek

g.) az önkormányzat illetékességi területén lévő beépítetlen belterületi földrészlet tulajdonosai közül  az önkormányzat illetékességi területén a lakcímnyilvántartás szabályai szerint nyilvántartásba vett, lakóhellyel rendelkező magánszemély adóalany 

h.) a lakással beépített ingatlan, amely után a tulajdonos e rendelet szerinti magánszemélyek kommunális adója fizetésére kötelezett
4.§.

A 8/2005./X.4./sz. rendelet az alábbi 8/D. §.-al kiegészül:

„8/D.§.

Az adókötelezettség a Htv. 20.-ában meghatározottak szerint keletkezik, változik és szűnik meg.

5.§.

A 8/2005./X.4./sz. rendelet az alábbi 8/E.§-al kiegészül:

„8/E.§.

Az adó alapja a telek m2-ben számított területe.

6.§.

A 8/2005./X.4./sz. rendelet az alábbi 8/F.§.-al kiegészül:

„8/F.§.

Az adó mértéke 20.- Ft/m2/év.

7.§.

(1)E rendelet a kihirdetését követő 18.napon, 2011. év január hó 1.napján lép hatályba. Rendelkezéseit a hatálybalépésétől kell alkalmazni.

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

Egyéb napirend és hozzászólás nem lévén Farkas László polgármester a képviselő-testület rendkívüli nyilvános ülését berekeszti.
k.m.f.t.

Farkas László








          Török Csilla
polgármester








          körjegyző

